CELEX: 32022D0033
Language: et
Date: 2022-01-10 00:00:00
Title: Komisjoni rakendusotsus (EL) 2022/33, 10. jaanuar 2022, millega tunnistatakse kehtetuks rakendusotsus (EL) 2021/2021, milles käsitletakse teatavaid kiireloomulisi meetmeid seoses sigade Aafrika katkuga Saksamaal (teatavaks tehtud numbri C(2022) 155 all) (Ainult saksakeelne tekst on autentne) (EMPs kohaldatav tekst)

12.1.2022   
               
               
                  ET
               
               
                  Euroopa Liidu Teataja
               
               
                  L 7/17
               
            
         KOMISJONI RAKENDUSOTSUS (EL) 2022/33,
         10. jaanuar 2022,
         millega tunnistatakse kehtetuks rakendusotsus (EL) 2021/2021, milles käsitletakse teatavaid kiireloomulisi meetmeid seoses sigade Aafrika katkuga Saksamaal
         
            
               (teatavaks tehtud numbri C(2022) 155 all)
            
         
         (Ainult saksakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 259 lõiget 1,
         ning arvestades järgmist:
         
                     (1)
                  
                  
                     Sigade Aafrika katk on peetavaid sigu ja uluksigu kahjustav nakkuslik viirushaigus, mis võib rängalt mõjutada seda loomapopulatsiooni ja loomakasvatuse tulusust ning häirida nende loomade ja neilt pärit loomsete saaduste saadetiste liidusisest liikumist ja kolmandatesse riikidesse eksportimist.
                  
               
                     (2)
                  
                  
                     Sigade Aafrika katku puhangu korral peetavate sigade hulgas on tõsine oht, et see taud levib teistesse seapidamisettevõtetesse.
                  
               
                     (3)
                  
                  
                     Komisjoni delegeeritud määrusega (EL) 2020/687 (2) on täiendatud tauditõrje eeskirju, mida kohaldatakse selliste loetellu kandud taudide suhtes, millele on osutatud määruse (EL) 2016/429 artikli 9 lõike 1 punktides a, b ja c, ning mis on komisjoni rakendusmääruses (EL) 2018/1882 (3) määratletud A-, B- ja C-kategooria taudidena. Eelkõige on delegeeritud määruse (EL) 2020/687 artiklites 21 ja 22 sätestatud piirangutsooni kehtestamine A-kategooria taudi, sealhulgas sigade Aafrika katku puhangu korral ning teatavad piirangutsoonis kohaldatavad meetmed. Lisaks on kõnealuse delegeeritud määruse artikli 21 lõikes 1 sätestatud, et piirangutsoon peab koosnema kaitsetsoonist, järelevalvetsoonist ja vajaduse korral täiendavatest piirangutsoonidest, mis asuvad kaitse- ja järelevalvetsoonide ümber või naabruses.
                  
               
                     (4)
                  
                  
                     Pärast sigade Aafrika katku puhangut peetavate sigade seas Saksamaal Mecklenburg-Vorpommerni liidumaal, mida kinnitati 15. novembril 2021, ja sellelt liitriigist liikmesriigilt saadud teavet taudiolukorra kohta tema territooriumil, võeti vastu komisjoni rakendusotsus (EL) 2021/2021 (4). Kõnealuse rakendusotsuse kohaselt peab Saksamaa tagama, et tema kehtestatud piirangutsoon, kus kohaldatakse delegeeritud määruses (EL) 2020/687 kaitse- ja järelevalvetsoonide kohta sätestatud meetmeid, hõlmab vähemalt eespool nimetatud rakendusotsuse lisas loetletud piirkondi. Kõnealust rakendusotsust kohaldatakse kuni 15. veebruarini 2022.
                  
               
                     (5)
                  
                  
                     2021. aasta detsembri lõpus teavitas Saksamaa komisjoni praegusest sigade Aafrika katku soodsast olukorrast Mecklenburg-Vorpommerni liidumaa piirangutsoonis peetavate sigade seas ning et vastavalt delegeeritud määrusele (EL) 2020/687 on nõuetekohaselt rakendatud kaitse- ja järelevalvetsoonide puhul võetavaid meetmeid, et tõkestada kõnealuse taudi edasist levikut.
                  
               
                     (6)
                  
                  
                     Võttes arvesse praegust sigade Aafrika katku soodsat olukorda Mecklenburg-Vorpommerni liidumaal peetavate sigade seas ja Saksamaa poolt nõuetekohaselt rakendatud meetmeid ning selleks, et vältida tarbetuid häireid kaubanduses, on asjakohane tunnistada rakendusotsus (EL) 2021/2021 kehtetuks alates 15. jaanuarist 2022.
                  
               
                     (7)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsus (EL) 2021/2021 tunnistatakse kehtetuks alates 15. jaanuarist 2022.
         
         
            Artikkel 2
            Käesolev otsus on adresseeritud Saksamaa Liitvabariigile.
         
         
            Brüssel, 10. jaanuar 2022
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 84, 31.3.2016, lk 1.
         
            (2)  Komisjoni 17. detsembri 2019. aasta delegeeritud määrus (EL) 2020/687, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud taudide ennetamise ja tõrje eeskirjadega (ELT L 174, 3.6.2020, lk 64).
         
            (3)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (4)  Komisjoni 18. novembri 2021. aasta rakendusotsus (EL) 2021/2021, milles käsitletakse teatavaid kiireloomulisi meetmeid seoses sigade Aafrika katkuga Saksamaal (ELT L 413, 19.11.2021, lk 34).